**ΕΞΕΤΑΣΕΙΣ 2020 ΔΙΔΑΚΤΙΚΗ ΕΝΟΤΗΤΑ 9. ΠΛΑΤΩΝ, ΠΟΛΙΤΕΙΑ 518b-519 a**

Α1.α. Να γράψετε στο τετράδιό σας τον αριθμό που αντιστοιχεί σε καθεμιά από τις παρακάτω περιόδους λόγου και δίπλα σε αυτόν τη λέξη «Σωστό», αν είναι  
σωστή, ή τη λέξη «Λάθος», αν είναι λανθασμένη, με βάση το αρχαίο κείμενο (μονάδες 3) και να τεκμηριώσετε κάθε απάντησή σας γράφοντας τις λέξεις/φράσεις του αρχαίου κειμένου που την επιβεβαιώνουν (μονάδες 3):  
1. Η φρόνηση ως αρετή της ψυχής καλλιεργείται με τον εθισμό και την άσκηση.  
2. Η αρετή της φρόνησης αποβαίνει πάντα ωφέλιμη για τον άνθρωπο.  
3. Η τέχνη της παιδείας στρέφει την ψυχή στην ορθή κατεύθυνση.  
(μονάδες 6)  
β. 1. «σφεῖς ἐντιθέναι…»: Σε ποια λέξη του αρχαίου κειμένου αναφέρεται η αντωνυμία «σφεῖς»;  
2. «ᾧ καταμανθάνει ἕκαστος»: Σε ποια λέξη του αρχαίου κειμένου αναφέρεται η αντωνυμία «ᾧ»; (μονάδες 4)  
Μονάδες 10  
Β1. «εἰς τὸ ὄν καὶ τοῦ ὄντος τὸ φανότατον», «τῆς περιαγωγῆς»: Αξιοποιώντας τους παραπάνω όρους του κειμένου να εξηγήσετε πώς αντιλαμβάνεται ο Σωκράτης την έννοια της παιδείας.  
Μονάδες 10  
Β2. «Φασὶ δέ που οὐκ ἐνούσης ἐν τῇ ψυχῇ ἐπιστήμης σφεῖς ἐντιθέναι, οἷον τυφλοῖς ὀφθαλμοῖς ὄψιν ἐντιθέντες»: Ποια άποψη διατυπώνει ο Σωκράτης στο χωρίο (μονάδες 4) και πώς αυτή ενισχύεται από την επανάληψη της πρόθεσης «ἐν» και την αναλογία / παρομοίωση που χρησιμοποιεί;  
(μονάδες 6)  
Μονάδες 10

**Β4.α** . Να αντιστοιχήσετε καθεμιά αρχαία ελληνική λέξη της **στήλης Α** με την ετυμολογικά συγγενή της ν.ε. λέξη **της στήλης Β**( στη στήλη Β περισσεύουν δύο λέξεις).  
**Στήλη Α Στήλη Β**

|  |  |
| --- | --- |
| φανόν | απώλεια |
| ἀνασχέσθαι | τρυφερός |
| περιακτέον | ανατροπή |
| τετραμμένῳ | ανακωχή |
| ἐντιθέντες | απόλυση |
| ἀπόλλυσι | φάσμα |
| παρακαταθήκη |  |
| άξονας |  |

(μονάδες 6)

**Β4.β.** Για καθεμιά από τις δύο παρακάτω λέξεις να γράψετε μία περίοδο λόγου στα νέα ελληνικά, όπου η ίδια λέξη, σε οποιαδήποτε μορφή της (μέρος του λόγου, πτώση, αριθμό, γένος, έγκλιση, χρόνο), χρησιμοποιείται με διαφορετική σημασία από αυτήν που έχει στο αρχαίο κείμενο:  
«**ἐπαγγελλόμενοι**», «**ἐπιστήμης**». (μονάδες 4)  
**Μονάδες 10**

|  |  |
| --- | --- |
| **Β5.** | **ΠΑΡΑΛΛΗΛΟ ΚΕΙΜΕΝΟ** *Ο Ε.Π. Παπανούτσος μεταφέρει, στο παρακάτω απόσπασμα,* |

*τις απόψεις του Α. Δελμούζου για την παιδεία.*Η παιδεία είναι ένα από τα πιο σπουδαία μέσα για την ατομική και τη συνολική προκοπή. Σκοπός της να υπηρετήσει και να κάμει καλύτερη τη ζωή του ανθρώπου.  
Γίνεται καλύτερη η ζωή του ανθρώπου όσο περισσότερο δουλεύεται η ψυχή του και όσο βαθύτερα ποτίζεται με την αγάπη και την καλοσύνη. Καλύτερη, στο βάθος, θα ειπεί πιο καλλιεργημένη, πιο ηθική και πιο ελεύθερη. Η ψυχική όμως καλλιέργεια και η ελευθερία δεν έρχονται έτοιμα απ’ έξω, παρά είναι καρπός που ωριμάζει μέσα μας ολοένα και περισσότερο με αδιάκοπη ατομική προσπάθεια. Με προσπάθ εια και δοκιμασία λυτρώνεται με τον καιρό το άτομο από το βάρος της ύλης και υψώνεται σκαλί το σκαλί προς τον ελεύθερο άνθρωπο.  
Στο ιδανικό αυτό μπορεί να πλησιάσει άλλος λιγότερο και άλλος περισσότερο, ανάλογα με τη δύναμή του. Και θα το πλησιάσει πάντα με τη δική του ιδιότυπη μορφή, τη μορφή που πηγάζει και ορίζεται από τα διαλεχτά και γόνιμα στοιχεία που κλείνει μέσα του.  
Όσο περισσότερο δουλεύει ο καθένας τα στοιχεία του αυτά, τόσο πιο πολύ υψώνεται στο ιδανικό εγώ του.  
**Ε.Π. Παπανούτσος, *Α. Δελμούζος,* (έκδ. Μορφωτικό Ίδρυμα Εθνικής  
Τραπέζης), σελ. 201**  
Να παρουσιάσετε δύο (2) από τις απόψεις του Α. Δελμούζου  
σχετικά με τον σκοπό της παιδείας που εμφανίζουν ομοιότητες με  
τις αντίστοιχες πλατωνικές απόψεις του διδαγμένου κειμένου.  
**Μονάδες 10**